Olujno nevrijeme i tornada u centralnom dijelu SAD
U više od 500 tornada u ovoj godini poginulo je 67 osoba. Materijalna šteta procjenjuje se u miionima dolara.
Talas olujnog nevremena ponovo je zahvatio američki jug i jugoistok. Pričinjena šteta je vidljiva i golim okom. Tornado je u Brikenbridžu u Teksasu kuće ostavio bez krovova, a olujni vjetrovi protutnjali su kroz Teksas, Oklahomu i Arkanzas. Često praćeni pljuskovima i gradom koji je nanio dodatnu štetu. Proljećno nevrijeme opet je zahvatilo krajeve koji su i nedavno bili suočeni sa tornadima i poplavama. Snažan zapadni vjetar sudara se na territoriji sa jugoistočnim vjetrovima koji donose vlažan vazduh, što je idealno za stvaranje opasnih tornada. A bilo ih je u posljednja dva dana sve do Mičigena na sjeveru. Jedan od kovitlaca snimio je i lokalni policajac u Arkanzasu. U više od 500 tornada u ovoj godini poginulo je 67 osoba. Materijalna šteta procjenjuje se u miionima dolara. Treba se prisjetiti da je prošlog mjeseca tornado poprilično devastirao sami centar Atlante. Ali nije samo vjetar problem. Grad veličine loptica za golf, usporio je saobraćaj i oštetio brojna vozila u Teksasu, a obilne padavine ponovo prijete branama u Luizijani. Bujica i poplava ima svugdje - od Zapadne Virdžinije do Oklahome, a u nekim oblastima stanovništvo je evakuisano. Harold Bruks, meteorolog, kaže da smo u početnoj fazi ozbiljnog nevremena u centralnom dijelu zemlje, mada djeluje da će to biti najveće nevrijeme ove godine.